Publication: Magyar Közlöny
Issue: MK-2000-119 (Year: 2000, Number: 119)
Era: 1990-2004
Section: A jövedéki adóról és a jövedéki termékek forgalmazásának különös szabályairól szóló 1997. évi CIII. törvény (a továbbiakban: Jöt.) 89. §-a (2) bekezdésének e) pontjában
Paragraph Index: 709

(1) Az R. 10. §-ának (1) bekezdése helyébe a következő rendelkezés lép: „(1) Az alkoholtermék palackba történő kiszerelése esetén a zárjegyet a nyakon és a zárókupakon áthúzódva úgy kell felragasztani, hogy a zárjegy a palack nyitásakor eltépődjön. Az olyan borpárlat esetében, amelyre az OBI állami ellenőrzőjegy alkalmazását engedélyezte, a zár- és ellenőrzőjegyet a 9. § (1) bekezdése a) pontjának aa) alpontjában foglaltak szerint kell felhelyezni. Amennyiben az alkoholtermék nem palackban, hanem attól eltérő más fogyasztói csomagolásban kerül forgalmazásra, a zárjegyet az országos parancsnokság által előzetesen jóváhagyott módon kell a legkisebb fogyasztói csomagolásra felhelyezni.”

Source: https://magyarkozlony.hu/hivatalos-lapok/69f56348dbe8824bfb0d7889ca252d3efe51d940/dokumentumok/b05c20a91a4304cd23522d5f3d53c0cff937fa4f/letoltes